श्री गुलशन भाटिया, चेयरमैन हरको बैंक ने बैठक को सम्बोधित करते हुए कहा कि मुख्यमंत्री श्री मनोहर लाल के कुशल नेतृत्व में हरको बैंक ने विकास के नये आयाम को हासिल किया है तथा वर्तमान सरकार के सदप्रयासों के परिणामस्वरूप हरको बैंक ने वर्ष 2017-18 के दौरान 35 करोड़, 65 लाख रुपये का लाभ अर्जित किया है जो वर्ष 2014-15 के 16 करोड़, 23 लाख रुपये के मुकाबले में 120 प्रतिशत अधिक है । श्री भाटिया ने कहा कि हरको बैंक ने लोगों की आवश्यकताओं के अनुरूप अपनी नीतियों में परिवर्तन किया है ताकि इसका लाभ जनसामान्य तक निचले स्तर तक पहुंच सके और इसी उद्देश्य को ध्यान में रखते हुये ग्राहकों को अत्याधुनिक सेवाएं उपलब्ध करवाने तथा संचार क्रांति के क्षेत्र में राष्ट्रीयकृत बैंकों का मुकाबला करने के लिए हरको बैंक द्वारा कम्पयूटराईजेशन किया गया है, इसके साथ ही हरको बैंक व प्रदेश के 19 केन्द्रीय सहकारी बैंकों तथा इनकी सभी शाखाओं में कोर बैंकिंग प्रणाली (सीबीएस), आरटीजीएस,एनईएफटी एवं एसएमएस अलर्ट, एटीएम कार्ड सुविधा, मोबाईल वैन बैंकिंग सेवा सुविधा इत्यादि प्रदान की गई है ।